                                                              

VILNIAUS R. GLITIŠKIŲ VAIKŲ LOPŠELIO-DARŽELIO
TRUMPALAIKIO PROJEKTO
„STEBUKLINGA DRUGELIO KELIONĖ: NUO VIKŠRELIO IKI DRUGELIO“ NUOSTATAI

[bookmark: _GoBack]Projekto aktualumas. Drugelių auginimas lopšelyje-darželyje suteikia vaikams unikalią galimybę tiesiogiai stebėti vieną įspūdingiausių gamtos reiškinių – vikšro virsmą drugeliu. Stebėdami visą drugelio gyvenimo ciklą, vaikai plečia žinias apie gyvąją gamtą, mokosi tyrinėti, stebėti ir daryti išvadas. Praktinės veiklos skatina smalsumą, kantrybę, atsakomybę bei pagarbą gyviems organizmams. Projektas padeda ugdyti gamtamokslinį pažinimą, ekologinį sąmoningumą ir domėjimąsi aplinka.

I SKYRIUS
BENDROSIOS NUOSTATOS

            1. Vilniaus r. Glitiškių vaikų lopšelio-darželio trumpalaikio projekto „Stebuklinga drugelio kelionė: nuo vikšrelio iki drugelio“(toliau – Projektas) reglamentuoja projekto tikslą ir uždavinius, dalyvius, organizavimo tvarką, trukmę ir vaizdo medžiagos pateikimo reikalavimus.
            2. Trumpalaikio projekto organizatorius – Vilniaus r. Glitiškių vaikų lopšelis-darželis (toliau   – Organizatorius). 
Adresas: Liepų al. 20, Glitiškių k., Paberžės sen., Vilniaus r.
Telefonas: +370 5 255 22 99
El. paštas: rastine@glitiskiuvld.lt
3. Trumpalaikio projekto iniciatorės:
– ikimokyklinio ugdymo mokytoja Kristina Macevič;
– įstaigos direktorė Valerija Jaglinska (projekto koordinatorė).
Kilus klausimams, galima kreiptis el. paštu: kristina.macevic@glitiskiuvld.lt arba telefonu 
+370 60443823.

II SKYRIUS
TIKSLAS IR UŽDAVINIAI 

            4. Tikslas – supažindinti vaikus su drugelio gyvenimo ciklu, ugdyti pažinimo kompetencijas ir pagarbą gamtai.

            5. Uždaviniai:
5.1. Supažindinti vaikus su drugelio vystymosi etapais.
5.2. Sudaryti sąlygas stebėti vikšrų augimą ir virsmą drugeliais.
5.3.Skatinti vaikų smalsumą, tyrinėjimą ir gamtos pažinimą.
5.4. Ugdyti atsakomybę rūpinantis gyvais organizmais.
5.5. Skatinti kūrybinę raišką įvairiose veiklose.


III SKYRIUS
DALYVIAI

6. Vilniaus r. Glitiškių vaikų lopšelio-darželio ugdytiniai ir jų mokytojai.


IV SKYRIUS
PROJEKTO ORGANIZAVIMAS IR TRUKMĖ

7. Projekto dalyviai kviečiami stebėti vikšrų augimą, lėliukių susidarymą ir drugelių išsiritimą bei organizuoti pažintines, kūrybines ir tiriamąsias veiklas.
8. Projekto trukmė – nuo birželio 9 dienos iki liepos 3 dienos.
9. Projekto dalyviai pasirenka ir įgyvendina vieną ar kelias veiklas apie drugelius.
10. Veiklos fotografuojamos arba filmuojamos, o nuotraukos ir vaizdo įrašai skelbiami lopšelio-darželio grupių „Facebook“ paskyrose.
11. Asmenys, paskelbę veiklas, laikomi projekto dalyviais. 
12. Švietimo įstaiga, viešinanti vaizdo medžiagą, prisiima atsakomybę už ugdytinių asmens duomenų apsaugą ir užtikrina tėvų (globėjų) sutikimus dėl vaikų filmavimo ir medžiagos viešinimo. 

V SKYRIUS
BAIGIAMOSIOS NUOSTATOS

13. Projekto refleksija bus pateikta straipsnyje ir publikuojama Vilniaus r. Glitiškių vaikų lopšelio-darželio interneto svetainėje. 
14. Organizatorius pasilieka teisę viešai publikuoti, skelbti ir platinti projekto metu sukurtą medžiagą internetinėje erdvėje. 
_____________________________

